Huisbrand laat baba kritiek | Maroela Media
Russel Meiring, woordvoerder van ER24, het Woensdag gesê die voorval het Dinsdagmiddag by 'n huis in Bakerstraat plaasgevind.
"By paramedici se aankoms op die toneel was plaaslike owerhede en die brandweer reeds by die eiendom," het hy gesê.
Meiring het gesê omliggende inwoners het die gesin gehelp om uit die brandende huis te kom, waarna die gesin na 'n buurman se huis geneem is.
"Die baba is ondersoek en daar is bevind hy het ernstige brandwonde reg oor sy liggaam opgedoen en sy toestand was kritiek. Paramedici het dadelik alles in hul vermoë gedoen om te probeer om die baba te stabiliseer."